20 ел төрмәдә иза чиккән Халидә Хәлимова: «Түзәргә кирәк булган икән»

	 Мин шактый еллар элек Түбән Тегермәнлек авылында башлангыч мәктәп директоры булып хезмәт куйган Ибраһим Хәлимовның кызыклы язмышы турында язып  чыккан идем. Бераз соңрак туган авылым Югары Тегермәнлек турында «Тимерлек адәме» дип аталган документаль повесть язгач, Ибраһим аганың бик намуслы шәхес булуына кабат инандым. Сәбәбе гап-гади: ул, өстән таләпләр куелуга карамастан, беркемне дә сатмаган. Киресенчә, авыл халкына төпле киңәшләр биреп торган, аларны ялгышулардан саклап калган.	 Безнең Югары Тегермәнлек – Тимерлек авылында шикаятьләр буенча 1929–1933 елларда 64 кеше кулга алынып, җәзага тартылган. Ә Түбән Тегермәнлектә репрессия корбаннары – өчәү генә. Алары да үз ялгышлары белән тозакка очраклы рәвештә эләккәннәр. 
	Рахман ШӘФИГУЛЛИН	
Ватаным Татарстан

	№ --- | 11.08.2021	


